Švedų kalba

Švedų kalba (švediškai svenska) – iš germanų prokalbės kilusi skandinavų kalba, kuria kalbama Švedijoje ir dalyje Suomijos. Kalbančiųjų švedų kalba yra apie 9 milijonus.

 Istorija 

IX a. senovės skandinavų kalba suskilo į vakarų (Norvegijos, Islandijos) ir rytų (Švedijos, Danijos) dialektus. XII–XIII a. atsiskyrė senosios danų ir švedų kalbos. Viduramžiais abi šias kalbas smarkiai paveikė vidurio žemutinė vokiečių kalba. XIII a. pasirodė pirmasis rašytinis dokumentas (Västgötalagen – vestgotų teisė) lotynų raštu. Plintant krikščionybei didėjo lotynų ir graikų kalbų įtaka, o plečiantis Hanzos sąjungai – žemutinių saksonų kalbos žodžiai. Senojoje švedų kalboje buvo naudojama vyriška ir moteriška giminės (vėliau pavirto bendrąja), daiktavardžiai, būdvardžiai buvo kaitomi linksniais. Modernioji švedų kalba susiformavo XVI a. plintant reformacijai ir spausdintai literatūrai. XIX a. vystantis urbanizacijai, švedų literatūrai susiformavo dabartinė kalba.

 Žodynas 

Dauguma švediškų žodžių yra germaniškos kilmės. Mokslinė, religinė terminologija daugiausia atėjo iš lotynų ir graikų kalbų. Taip pat nemažai žodžių patekę iš prancūzų kalbos. Kaip ir vokiečių ar olandų kalbose, švedų kalba turi polinkį spontaniškai sudurti gretimus žodžius į vieną ilgesnį žodį.

 Dialektai 
Švedų kalba turi didelę dialektų įvairovę. Skiriami vietiniai Švedijos dialektai bei Suomijos švedų dialektas. Švedų norminė kalba paremta centrinės Švedijos dialektais.

 Abėcėlė 
Švedų kalba naudoja standartinę lotynų abėcėlę, bet turi keletą diakritinių raidžių: Å (tariama panašiai, kaip o), Ä (panašiai, kaip lietuviška e), Ö (kaip -io žodyje, pvz., kelio). Raidės Q, W ir Z naudojamos tik skoliniuose, svetimvardžiuose. Junginiai sj,sk tariami kaip liet. ch, tj, kj – kaip š.

 Didžiosios raidės A B C D E F G H I J K L M N O P Q R S T U V W X Y Z Å Ä Ö Mažosios raidės a b c d e f g h i j k l m n o p q r s t u v w x y z å ä ö

Švedų kalbai būdingas toninis akcentas ir muzikinis kirtis. Toninis akcentas daugumoje švedų kalbos žodžių krinta ant pirmo skiemens, 'handen ranka, 'seger pergalė. Jei žodis daugiaskiemenis, tai dar yra ir šalutinis kirtis. Antrasis atsiranda, kai intonacija juda ties antruoju skiemeniu aukštyn, akimirkai tarsi sustoja, krenta žemyn ir skamba tarytum muzika: ^skola mokykla, ^vänskap draugystė.

 Gramatika 

 Žodžių tvarka sakinyje 

Žodžių tvarka sakinyje aprašoma pagrindine taisykle – tarinys (veiksmažodis) sakinyje visada būna antroje vietoje.

Pavyzdžiai:

Jag skriver en blogg.

Idag skriver jag en artikel.

Böcker skriver jag inte.

 Daiktavardžiai 

Švedų kalbos daiktavardžiai bei būdvardžiai kaitomi giminėmis ir skaičiais. Yra išskiriamos dvi giminės – bendroji (utrum) ir niekatroji (neutrum). Bendrosios giminės žodžiai turi artikelį en, o niekatrosios ett. Be to, daiktavardis žymimojoje formoje įgyja galūnę vienaskaitoje -en arba -et, daugiskaitoje -na arba -en.

 Vienaskaita Daugiskaita Nežymima forma fisk fiskar Žymima forma fisken fiskarna

Daugiskaita sudaroma taip: bendrosios giminės daiktavardžiai, su galūne -a keičiami su galūne -or, pvz., flicka > flickor. Kiti bendrosios giminės žodžiai daugiskaitoje gauna galūnes -ar arba -er, pvz., växt > växter, lök > lökar. Niekatrosiois giminės žodžiai, besibaigiantys balse, gauna papildomą raidę n, pvz., äpple > äpplen, o besibaigianys priebalse nekinta: barn > barn. Dalis žodžių kaip ir anglų kalboje naudoja nereguliarias daugiskaitos formas, pvz., man > män, mus > möss, gås > gäss.

Kilmininkas sudaromas pridedant raidę s (tačiau jei žodis baigiasi s, papildoma nepridedama).

 Įvardžiai 

Švedų kalboje įvardžių sudarymas panašus kaip ir anglų, tačiau jie dar priklauso nuo giminės.

 Lietuviškai veiksnys objektyvinis savybinis aš jag mig min/mitt/mina1 tu du dig din/ditt/dina1 jis han honom hans ji hon henne hennes jis/ji (bendr. g.) den den dess jis/ji (neutr. g.) det det dess mes vi oss vår/vårt/våra1 jūs ni er er/ert/era1 jie/jos de dem deras (sangrąžinis) - sig sin/sitt/sina1

1 savybiniai įvardžiai naudojami priklausomai nuo subjekto giminės ir skaičiaus.

 Būdvardžiai 

Švediški būdvardžiai kaitomi priklausomai nuo daiktavardžio giminės ir skaičiaus, pvz:
 en stor elefant – didelis dramblys
 ett stort lejon – didelis liūtas (neutr. g. prie būdvadžio prisideda raidė t)
 (den) stora elefanten – (tas) didelis dramblys (vns. žymimoji forma, prisideda galūnė -a)
 stora elefanter – dideli drambliai (dgs. prisideda galūnė -a)

Aukštesnio laipsnio būdvardžiai švedų kalboje sudaromi keliais būdais:

1. Pridedant priesagas -are, -ast. Šis būdas naudojamas trumpiems, dažniausiai vienskiemeniams būdvardžiams.
Pvz., sen / senare / senast (vėlus / vėlesnis / vėliausias).
Taip pat naudojamas su išvestiniais būdvardžiais, kurie baigiasi galūne -ig.

2. Prieš būdvardį pridedant žodelius mer/mest.

3. Netaisyklingi būdvardžiai. Pvz., lång / längre / längst (ilgas / ilgesnis / ilgiausias).

 Skaitvardžiai 

Kiekiniai skaitvardžiai nuo nulio iki dvylikos:

 0  1  2  3  4  5  6  7  8  9  10  11  12 noll  en/ett  två  tre  fyra  fem  sex  sju  åtta  nio  tio  elva  tolv

Skaičius vienas sutampa su nežymimuoju artikeliu, todėl jis kinta (en/ett) priklausomai nuo drauge vartojamo daiktavardžio.

Nuo trylikos iki devyniolikos:

 13  14  15  16  17  18  19 tretton  fjorton  femton  sexton  sjutton  arton  nitton

Nuo dvidešimt iki tūkstančio:

 20  30  40  50  60  70  80  90  100  1000 tjugo  trettio  fyrtio  femtio  sextio  sjuttio  åttio  nittio  (ett) hundra  (ett) tusen

 Veiksmažodžiai 

Švedų kalboje veiksmažodžiai neasmenuojami ir neturi skaičiaus. Išskiriamas būtasis, esamasis laikai, liepiamoji, tariamoji ir tiesioginė nuosakos. Pagal savo kaitymą veiksmažodžiai skirstomi į 4 grupes.

 Grupė Šaknis Liepiamoji n. Bendratis Esamasis l. Būtasis l. Siekinys Būtasis dalyvis Lietuviškai 1 kalla- kalla! kalla  - kallar  -r kallade  -de kallat  -t kalladkallatkallade  -d-t-de kviesti, vadinti 2a stäng- stäng! stänga  -a stänger  -er stängde  -de stängt  -t stängdstängtstängda  -d-t-da uždaryti 2b läs- läs! läsa  -a läser  -er läste  -te läst  -t lästlästlästa  -t-t-ta skaityti 3 sy- sy! sy  - syr  -r sydde  -dde sytt  -tt syddsyttsydda  -dd-tt-dda siūti 4 (stiprusis) stryk- stryk! stryka  -a stryker  -er strök  * strukit  -it strukenstruketstrukna  -en-et-na lyginti 4 (netaisyklingasis) var- var! vara  är  var  varit  -  būti

 Prieveiksmiai 

Prieveiksmiai sudaromi prie būdvardžio pridėjus raidę t: tjock -> tjockt, snabb -> snabbt.

 Svarbiausios frazės 
LietuviškaiŠvediškaišvedų kalba svenskalietuvių kalba  litauiskasveikas  hejkaip laikaisi?  hur mår du?mano vardas …  jag heter …ar kalbate angliškai?  pratar du engelska?gyvenu Stokholme  jag bor i Stockholmman 20 metų  jag är 20 årsveiki atvykę!  välkommen (vns.), välkomna (dgs.)sudie  hejdåmano draugas  min vänačiū  tackprašom  varsågodatsiprašau  ursäkta

 Nuorodos 

 Klausytis švedų kalbos, per Švedijos radiją

 Švedų kalbos gramatika
 Švedų kalbos komisija

Kategorija:Šiaurės germanų kalbos